EGYÜTTMŰKÖDÉSI
MEGÁLLAPODÁS

A magyar vidéki, falusi-
és agroturizmus integrált nemzeti fejlesztése
érdekében

Az együttműködő felek, úgy
mint az Országgyűlés
Sport- és Turizmus Bizottsága Kastélyok, Várak és Falusi Turizmus
Albizottsága, a Közép-Európai
Club Pannonia Közhasznú Egyesület (KEP), a Falusi- és Agroturizmus
Országos Szövetsége (FATOSZ) és a Magyar TDM Szövetség (TDMSZ)
egyetértenek abban, hogy a vidéki
turizmus, azaz a falusi- és agroturizmus, az ökoturizmus, a
helyi örökség-, nemzetiségi, vallási és
zarándokturizmus, a bor-, a lovas-, vadász- és
aktívturizmus fejlesztéséhez Magyarország
határon innen és túl minden vidékies
térségében kitűnő adottságokkal
rendelkezik.

A
vidéki turizmus integrált tudatos nemzeti fejlesztése kell
végre (többek között a nemzeti táji és
helyi márkadesztinációk, márkatermékek
tudatos nemzeti fejlesztése, létrehozása és
közösségi marketingje révén). Már
jelenleg is mintegy 1000 településen, több tízezer
ágy áll a falusi vendéglátás
rendelkezésére. Ennek a kapacitásnak
a jelenleginél sokkal hatékonyabb
működtetéséhez, jobb, multifunkcionális
kihasználásához, továbbá a vidéki turisztikai
örökség értékek és
meglévő turisztikai és a táji, helyi gazdasági
kínálat becsatornázásához,
desztinációs szintű turisztikai
integrálásához a vidéki turizmus integrált
és területileg fókuszált nemzeti fejlesztése
szükséges. Ezzel jelentősen hozzájárulhatunk a
vidéki foglalkoztatás javításához, a
kieső mezőgazdasági jövedelmek
pótlásához, a lakossági szabadidő
kulturált eltöltéséhez és a beutazó
külföldi turizmus növekedéséhez, a vidéki
örökségértékek megőrzéséhez,
valamint a vidéki, természet közeli életforma
és a táji, helyi sokszínű hagyományok
megismeréséhez, megszeretéséhez.

Ezen
alapvető célkitűzések teljesítése
érdekében együttműködő felek az
alábbiakban állapodnak meg:

1.)    Támogatják, hogy Magyarország kedvező
adottságai miatt a falusi- és agroturizmus az idegenforgalom
fejlesztésének egyik kiemelt alágazata legyen. Ezzel
segítik az ország turizmusa túlzott területi koncentráltságának
csökkentését, a vidéki foglalkoztatás
és jövedelem növekedését, a szabadidő
kulturált eltöltését. A vidéki, falusi-
és agroturisztikai marketingtevékenység támogatása
országos gazdasági és nemzeti örökségi
érdek, s ennek megfelelően központi forrásokból
erre kiszámítható és tervezhető módon
pénzt kell fordítani.

2.)     Különösen fontosnak
tartják, hogy a természeti táji
értékekben, illetve helyi hagyományokban,
kulturális vonzerőkben gazdag térségekben
segítsék a vidéki,
azaz a falusi- és agroturizmus, az ökoturizmus, a helyi
örökség-, nemzetiségi, vallási és
zarándokturizmus, a bor-, a lovas-, vadász- és aktívturizmus sokszínű
fejlődését.

3.)    Szorgalmazzák, hogy növekedjék a saját
termelésű áruk és helyi termékek,
szolgáltatások, illetve hungaricumok és lokalikumok
értékesítése a falusi- és agroturizmusban, s
az egész magyar turizmusban. Így az itt élők,
ideérkező üdülők, látogatók és
turisták egyrészt helyben termelt anyagokból
készített, hagyományos ételeket fogyaszthatnak,
és kedvezőbb áron tudják beszerezni a
szállásadótól, helyi
szolgáltatóktól, termelőktől az
élelmiszereket, másrészt a falusi és helyi
termelők is kedvezőbb áron értékesíthetik
termékeiket.

4.)    Kiemelt
figyelmet fordítanak a
Kárpát-medencei magyarlakta vidékek falusi- és
agroturizmusának és vidéki kistelepüléseinek
együttműködésére, ösztönzik
tapasztalatcserék szervezését. Ennek során
elősegítik a nemzeti, kulturális és
történelmi hagyományok ápolását, a
szakmai és baráti kapcsolatok
elmélyítését.

5.)    Mindenütt
törekszenek a TDM szervezetek
felállításánál a falusi- és
agroturizmus fejlődésének
elősegítésére, az egyes TDM Szervezetek
területéhez tartozó tagok integrálására,
a turisztikai kínálat közös
megismertetésére, megfelelő színvonalú
és minőségű, közös kiadványok,
marketing és oktatási módszerek
alkalmazására.

6.)    Kezdeményezéseket
tesznek annak
érdekében, hogy a falusi- és agroturizmus,
továbbá a helyi termékek, szolgáltatások
becsatornázásának jogi–pénzügyi
szabályozása életszerűen, ismét kedvet
csináljon és ösztönözzön e turisztikai forma
fejlesztésére, továbbá a helyi termékek,
szolgáltatások fogyasztására. Helyi termékek
a vendégasztalokra, sőt, a hotelek,
szállásszolgáltatókhoz egyéb turisztikai
szolgáltatók asztalaira, kínálatába is problémamentesen
és a legegyszerűbb bizonylatolási mód mellett,
illetve értékhatár alatt a nélkül is bekerülhessenek.

7.)    Szorgalmazzák,
s mindenütt törekszenek a
turizmusban a felesleges párhuzamosságok
felszámolására, az élő szakmai
együttműködésre, egymás kölcsönös
tájékoztatására és a nemzeti turizmus, valamint
a vidékfejlesztés nemzeti, térségi és helyi
koncepcionális dokumentumok,
stratégiák, jogszabályok, kiemelt fejlesztések
és projektek turisztikai vonatkozású elemeit egyeztetik a
területileg illetékes TDM Szervezetekkel.

8.)    A Felek
elkötelezettek és támogatják a magyar turizmus szervezeti és szakmai megújítása
érdekében az
alulról építkező TDM rendszer teljes körű
hazai kiépülését, s ezt
népszerűsítik is a rendezvényeiken.

9.)    Felek
elkötelezettek a magyar vidék
nyújtotta táji és helyi termékek,
szolgáltatások, programok, fejlesztések és a
térségi, helyi gazdaság komplex fejlesztése
iránt, s hogy ezek a TDM Szervezeteken keresztül a magyar turizmus,
és így a vidéki turizmus egészébe
minél jelentősebb mértékben
becsatornázódhassanak.

10.)
Az együttműködő felek szükség szerint, de
rotációs elv alapján évente minimum egy alkalommal értékelik a tapasztalatokat
közös Együttműködési
Fórum keretében. Ezt legközelebb 2012-ben a FATOSZ
szervezi meg. Az Együttműködési Fórumhoz
más érdekeltek is csatlakozhatnak a megállapodó
felek egyetértése esetén. E fórum
működési rendjére a FATOSZ tesz javaslatot a
következő Együttműködési Fórumon.

Budapest,
2011. május 3.

Kovács
Ferenc s.k.                           Hg. Esterházy Antal
s.k.

az
Országgyűlés falusi                     a
KEP elnöke

turizmusért
felelős Albi-

zottsága elnöke

Dr.
Csizmadia László s.k.                         Balogh
Károly s.k.

a
FATOSZ elnöke                                              a
Magyar TDM

Szövetség
elnöke

Készült
a KEP székhelyén: Thomas Hotel, Budapest,
IX. Liliom u. 44.

A
Kiadmány hiteléül:

Dr. Czeglédi
József s.k.

a KEP ügyvezető elnöke